En el Sínode de Cashel de 1172 els bisbes irlandesos van decidir acceptar la sobirania d'Enric II d'Anglaterra sobri Irlanda, en la línia de l'establert pel Papa Alexandre III. En 1647, durant les Guerres confederades d'Irlanda, Cashel va ser saquejada i destruïda per les tropes parlamentàries angleses dirigides per Murrough O'Brien. Més de mil catòlics irlandesos, entre soldats, clergues i civils, es van refugiar en la Roca, i van ser massacrats durant els enfrontaments posteriors. Posteriorment, els edificis de la Roca de Cashel van quedar abandonats i van entrar en un període d'oblit i ruïna, fins a ser rehabilitats recentment com a atractiu turístic.